Упутство за попуњавање табеле додељене државне помоћи
1.	Правни основ за доделу индивидуалне државне помоћи/за доношење шеме државне помоћи – представља кровни акт на основу којег се доноси пропис (шема државне помоћи) или одлука (акт на основу којег се додељује државна помоћ за познатог корисника)
2.	Шема и индивидуална државна помоћ – уписати назив 
ШЕМА државне помоћи је скуп свих прописа који представљају основ за доделу државне помоћи корисницима који нису унапред одређени (познати), односно нацрта, или предлога прописа, који ће по доношењу представљати основ за доделу државне помоћи корисницима који нису унапред одређени (познати) (члан 3. став 2. Закона о контроли државне помоћи)
Индивидуална државна помоћ је помоћ која се додељује на основу акта даваоца државне помоћи унапред одређеном кориснику или помоћ индивидуалном кориснику која се додељује на основу шеме државне помоћи а за коју постоји обавеза пријаве на основу овог закона (члан 3. став 3. Закона о контроли државне помоћи)
3.	Број и датум акта којим се додељује појединачна државна помоћи ако се додељује на основу шеме – може се односити на уговор, одлуку или решење односно број и датум одлуке којим се средства стављају на располагање кориснику државне помоћи
Корисник: учесник на тржишту, односно свако правно и физичко лице које обавља економску делатност, тј. делатност производње или промета робе или пружања услуга на тржишту а коме се додељује државна помоћ у било ком облику (члан 4. став 2. Закона о контроли државне помоћи)
4.	Врста (категорија) државне помоћи – видети у решењу Комисије за контролу државне помоћи
5.	Инструмент доделе државне помоћи – видети у решењу Комисије 
Инструменти: 1) субвенција (бесповратна средства) или субвенционисана каматна стопа на кредите, 2) фискална олакшица (умањење или ослобођење од плаћања пореза, доприноса, царина и других фискалних дажбина), 3) гаранција државе, сваког правног лица које располаже и/или управља јавним средствима или другог даваоца државне помоћи, дата по условима повољнијим од тржишних, 4) одрицање од добити и/или дивиденде државе, локалне самоуправе или правног лица које управља или располаже јавним средствима, 5) отпис дуга према држави, локалној самоуправи или правном лицу које управља или располаже јавним средствима, 6) продаја или коришћење имовине у јавној својини по цени нижој о тржишне, 7) куповина или коришћење имовине по цени вишој од тржишне од стране државе, локалне самоуправе или правног лица које управља или располаже јавним средствима, и 8) друге инструменте у складу са овим законом члан 3. став 4. Закона о контроли државне помоћи)
6.	Број и датум решења или другог акта Комисије за контролу државне помоћи којим је оцењена усклађеност индивидуалне или шеме државне помоћи – видети у решењу Комисије
Упутство за попуњавање табеле додељене de minimis
7.	Број и датум одлуке којом се средства стављају на располагање кориснику de minimis помоћи 
8.	Назив мере de minimis помоћи – назив прописа или акта (на пример Јавни позив за суфинансирање ...)
9.	Правни основ за доношење мере de minimis помоћи - представља кровни акт на основу којег се доноси пропис (шема државне помоћи) или одлука (акт на основу којег се додељује државна помоћ за познатог корисника)
10.	Циљ de minimis помоћи – на пример запошљавање, подршка сектору МСП и сл.
11.	Инструмент доделе de minimis помоћи – на пример субвенција или кредит по повољнијим условима
Уколико:
- постоји додела помоћи за пољопривредни сектор приказати укупни износ за пољопривреду посебно (не треба га збрајати са износима који су за државну помоћ или de minimis помоћ)
- се државна помоћ додељује путем кредита по повољнијим условима од тржишних преко Фонда за развој Републике Србије потребно је уписати нето износ државне помоћи у кредиту који Фонд израчунава 
- се шема или индивидуална државна помоћ реализује преко Фонда за развој Републике Србије или преко друге институције потребно је да се достави коначни реализовани износ и списак изабраних корисника (реализовани износ и изабрани корисници подразумевају уписане износе и кориснике тек након што је настала обавеза исплате средстава на пример потписан уговор). Напомињемо да је давалац државне помоћи институција која доноси шему или одлуку о индивидуалној државној помоћи.
Напомена:
С обзиром да се табеле попуњавају у Excel формату потребно је проверити формат који је уписан у табелу односно проверити да ли Excel препознаје уписани број.